ประกาศกรมเจ้าท่าประกาศกรมเจ้าท่าที่ ๑๓๙/๒๕๖๐เรื่อง กำหนดหลักเกณฑ์วิธีการ และเงื่อนไขในการงดใช้เรือสำหรับการประมงเป็นการเฉพาะตามคำสั่งหัวหน้าคณะรักษาความสงบแห่งชาติที่ ๕๓/๒๕๕๙[๑] อาศัยอำนาจตามความในข้อ ๓ของคำสั่งหัวหน้าคณะรักษาความสงบแห่งชาติ ที่ ๕๓/๒๕๕๙ เรื่อง การแก้ไขปัญหาการทำการประมงผิดกฎหมายขาดการรายงาน และไร้การควบคุม เพิ่มเติมครั้งที่ ๓ ลงวันที่ ๙ กันยายน พุทธศักราช๒๕๕๙ อธิบดีกรมเจ้าท่าจึงออกประกาศกำหนดหลักเกณฑ์ วิธีการ และเงื่อนไขในการงดใช้เรือสำหรับการประมงเป็นการเฉพาะตามคำสั่งหัวหน้าคณะรักษาความสงบแห่งชาติ ที่ ๕๓/๒๕๕๙ ไว้ ดังต่อไปนี้ข้อ๑ ให้ยกเลิกประกาศกรมเจ้าท่า ที่๑๗๔/๒๕๕๙ ลงวันที่ ๑๓ กันยายน ๒๕๕๙ข้อ๒ บรรดาระเบียบ ประกาศหรือคำสั่งอื่นใดที่ขัดหรือแย้งกับประกาศนี้ให้ใช้ประกาศนี้แทนข้อ๓ ในประกาศนี้นายทะเบียนเรือ หมายความว่า นายทะเบียนเรือตามกฎหมายว่าด้วยเรือไทยผู้อำนวยการ หมายความว่าผู้อำนวยการสำนักมาตรฐานเรือหรือผู้อำนวยการสำนักงานเจ้าท่าภูมิภาคสาขาและเจ้าหน้าที่ของสำนักมาตรฐานเรือหรือสำนักงานเจ้าท่าภูมิภาคสาขาที่ผู้อำนวยการสำนักมาตรฐานเรือหรือผู้อำนวยการสำนักงานเจ้าท่ามอบหมายข้อ๔ เจ้าของเรือประมงพาณิชย์ตามกฎหมายว่าด้วยการประมงตามคำสั่งหัวหน้าคณะรักษาความสงบแห่งชาติ ที่ ๕๓/๒๕๕๙ที่ประสงค์จะของดใช้เรือสำหรับการประมง ให้ยื่นคำขอตามแบบ ก.๕ที่แนบท้ายประกาศนี้ต่อนายทะเบียนเรือ ณ สำนักมาตรฐานทะเบียนเรือหรือสำนักงานเจ้าท่าภูมิภาคสาขาซึ่งเรือนั้นจอดอยู่ พร้อมทั้งแนบหลักฐานและเอกสาร ดังต่อไปนี้(๑)ใบอนุญาตใช้เรือ(๒)รูปถ่ายเรือเต็มลำ จำนวน ๑ รูป(๓)กรณีมอบอำนาจ ให้ยื่นเอกสารเพิ่มเติมดังนี้(ก)หนังสือมอบอำนาจและ(ข)สำเนาบัตรประจำตัวประชาชนของผู้มอบอำนาจและผู้รับมอบอำนาจ หรือเอกสารแสดงตัวบุคคลอย่างอื่นตามที่กฎหมายกำหนด(๔)หลักฐานและเอกสารอื่น ๆ(ก)กรณีที่เจ้าของเรือเป็นบุคคลธรรมดา ให้แนบสำเนาบัตรประจำตัวประชาชน(ข)กรณีที่เจ้าของเรือเป็นนิติบุคคล ให้แนบสำเนาหนังสือรับรองการจดทะเบียนนิติบุคคลซึ่งได้รับการรับรองจากกรมพัฒนาธุรกิจการค้าไม่เกินหกเดือนและสำเนาบัตรประจำตัวประชาชนของผู้มีอำนาจลงนามกระทำการแทนนิติบุคคลข้อ๕ ในการยื่นคำของดใช้เรือตามข้อ ๔ให้เจ้าของเรือนำเรือที่จะของดใช้มาเพื่อให้กำหนดจุดจอดเรือและทำการล็อกเรือก่อนหรือในวันที่ยื่นคำของดใช้เรือด้วยเมื่อได้รับคำของดใช้เรือและเจ้าของเรือแจ้งว่าได้นำเรือมาด้วยแล้วให้นายทะเบียนรายงานผู้อำนวยการเพื่อกำหนดจุดจอดเรือและล๊อกเรือให้ผู้อำนวยการมีอำนาจหน้าที่ในการกำหนดจุดจอดเรือและล๊อกเรือตามประกาศนี้และเมื่อได้กำหนดจุดจอดเรือและล๊อกเรือแล้วให้แจ้งนายทะเบียนดำเนินการต่อไปข้อ๖ การล็อกเรือให้ใช้เครื่องมือตรึงพังงาเรือ ซึ่งเป็นอุปกรณ์ล็อก ประกอบด้วยตัวล็อกและลวดบนตัวล็อกมีตราสัญลักษณ์กรมเจ้าท่าและหมายเลขรหัสประจำอุปกรณ์ตรึงระหว่างพังงาและส่วนหนึ่งส่วนใดของเรือเพื่อจำกัดการหมุนของพังงาสำหรับเรือที่ไม่มีพังงา เช่น เรือเพลาใบจักรยาว ให้ยึดระหว่างส่วนแกนที่ใช้ควบคุมทิศทางเรือหรือส่วนของเครื่องยนต์เข้ากับส่วนหนึ่งส่วนใดของเรือเพื่อจำกัดการเคลื่อนที่ของเรือเมื่อทำการล็อกเรือทำเครื่องหมายที่แสดงอัตลักษณ์เรือ หรือทำเครื่องหมายบนเรือเสร็จสิ้น ให้ถ่ายภาพเรือไว้เป็นหลักฐานแล้วบันทึกข้อมูลเรือเข้าในระบบรายงานผลการควบคุมเรือของกรมเจ้าท่าข้อ๗ เมื่อนายทะเบียนเรือได้ตรวจสอบหลักฐานและเอกสารตามข้อ๔ แล้วเห็นว่าครบถ้วนถูกต้องและได้รับแจ้งจากผู้อำนวยการว่าได้กำหนดจุดจอดเรือและทำการล๊อกเรือตามข้อ ๕ และข้อ๖ แล้ว ให้นายทะเบียนดำเนินการบันทึกข้อมูลการงดใช้เรือลงในฐานข้อมูลระบบทะเบียนเรือพร้อมทั้งสแกนเอกสารหลักฐานเข้าจัดเก็บในระบบอิเลคทรอนิกส์และออกใบรับแจ้งการงดใช้เรือตามแบบที่แนบท้ายประกาศนี้ให้แก่ผู้ยื่นคำขอไว้เป็นหลักฐานพร้อมทั้งลงนาม วัน เดือน ปี และประทับตรากำกับไว้ และให้หมายเหตุการงดใช้เรือในสมุดหลักฐานการงดใช้เรือและเก็บใบอนุญาตใช้เรือรวมไว้กับคำร้องและเอกสารต้นฉบับ ณ ที่ทำการทะเบียนเรือนั้นข้อ๘ ให้เจ้าของเรือแจ้งของดใช้เรือได้คราวละ ๑ปี โดยให้นายทะเบียนระบุวันที่งดใช้เรือไว้ในใบรับแจ้งการงดใช้เรือตามแบบในข้อ ๖และเมื่อพ้นกำหนดดังกล่าวให้ใบรับแจ้งการงดใช้เรือที่นายทะเบียนออกให้ตามข้อ ๖เป็นอันยกเลิกเจ้าของเรือที่ความประสงค์จะแจ้งงดใช้เรือต่อไปให้ยื่นคำขอตามแบบในข้อ๔ ต่อนายทะเบียนก่อนถึงวันครบกำหนดตามวรรคหนึ่งโดยไม่ต้องยื่นหลักฐานและเอกสารตามข้อ ๔ (๑) และ (๒) อีกหากพ้นกำหนดระยะเวลาในการแจ้งงดใช้เรือตามวรรคหนึ่งและเจ้าของเรือไม่ดำเนินการตามวรรคสองให้ถือว่าเจ้าของเรือมีเจตนาจะใช้เรือและสันนิษฐานว่าได้ใช้เรือนั้นอยู่ ให้นายทะเบียนพิจารณาดำเนินการตามกฎหมายกับเจ้าของเรือและเรือที่ยกเลิกการงดใช้เรือตามวรรคก่อนโดยเคร่งครัดต่อไปข้อ ๙ ให้ถือว่าใบรับแจ้งการงดใช้เรือและการงดใช้เรือตามประกาศกรมเจ้าท่าที่๑๗๔/๒๕๕๙ ลงวันที่ ๑๓ กันยายน ๒๕๕๙เป็นใบรับแจ้งการงดใช้เรือและการงดใช้เรือตามประกาศฉบับนี้และยังคงใช้ได้ต่อไปจนกว่าจะพ้นกำหนด ๑๕ วันนับแต่ได้รับแจ้งจากนายทะเบียนตามวรรคสามให้นายทะเบียนเรือแจ้งเจ้าของเรือที่ได้มีการแจ้งงดใช้เรือไว้ตามประกาศกรมเจ้าท่าที่ ๑๗๔/๒๕๕๙ ลงวันที่ ๑๓ กันยายน ๒๕๕๙ ให้นำเรือมาจอด ณจุดที่กำหนดเพื่อทำการล๊อกเรือตามข้อ ๖ เมื่อทำการล๊อกเรือตามข้อ๖ แล้ว ให้นายทะเบียนเรือออกใบรับแจ้งการงดใช้เรือตามประกาศนี้ ให้แก่เจ้าของเรือแทนใบรับแจ้งการงดใช้เรือฉบับเดิมโดยให้มีอายุการงดใช้เรือไม่เกิน ๑ ปีนับแต่วันออกใบรับแจ้งการงดใช้เรือตามประกาศนี้หากเจ้าของเรือไม่นำเรือมาจอดณ จุดที่ผู้อำนวยการกำหนดและไม่ให้ผู้อำนวยการทำการล๊อกเรือตามวรรคหนึ่ง ภายใน ๑๕วัน นับแต่วันที่ได้รับแจ้งจากนายทะเบียนให้นายทะเบียนเรือดำเนินการเพิกถอนใบรับแจ้งการงดใช้เรือตามประกาศกรมเจ้าท่า ที่๑๗๔/๒๕๕๙ ลงวันที่ ๑๓กันยายน ๒๕๕๙และแจ้งให้เจ้าของเรือส่งคืนใบรับแจ้งการงดใช้เรือ ในการนี้ ให้ถือว่าเจ้าของเรือมีเจตนาจะใช้เรือและสันนิษฐานว่าได้ใช้เรือนั้นอยู่และให้นายทะเบียนดำเนินการตามกฎหมายกับเจ้าของเรือและเรือดังกล่าวโดยเคร่งครัดต่อไปข้อ๑๐ การปลดล๊อกเรือ(๑)กรณีที่มีความจำเป็นต้องเคลื่อนย้ายเรือที่ถูกล็อกออกจากจุดที่จอดเรือเพื่อนำเรือไปเปลี่ยนประเภทหรือนำเรือไปทดสอบให้เจ้าของเรือยื่นคำขอตามแบบคำขอเคลื่อนย้ายเรือท้ายระเบียบนี้และวางหลักประกันเป็นเงินสดหรือเช็คที่ธนาคารเป็นผู้สั่งจ่ายหรือรับรองซึ่งสามารถเรียกเก็บเงินได้ต่อผู้อำนวยการในวงเงินอย่างน้อยดังนี้๑,๐๐๐ บาท สำหรับเรือที่มีขนาดไม่เกิน ๑๐ ตันกรอส๓,๐๐๐ บาท สำหรับเรือที่มีขนาดเกินกว่า ๑๐ ตันกรอส แต่ไม่เกิน ๓๐ ตันกรอส๕,๐๐๐ บาท สำหรับเรือที่มีขนาดเกินกว่า ๓๐ ตันกรอส แต่ไม่เกิน ๖๐ ตันกรอส๘,๐๐๐ บาท สำหรับเรือที่มีขนาดเกินกว่า ๖๐ ตันกรอส แต่ไม่เกิน ๑๕๐ ตันกรอส๑๐,๐๐๐ บาท สำหรับเรือที่มีขนาดเกินกว่า ๑๕๐ ตันกรอส แต่ไม่เกิน ๓๐๐ตันกรอส๒๐,๐๐๐ บาท สำหรับเรือที่มีขนาดเกินกว่า ๓๐๐ตันกรอสการจัดเก็บหลักประกันให้ผู้อำนวยการปฏิบัติตามหลักเกณฑ์การจัดเก็บเงินนอกงบประมาณตามที่กรมบัญชีกลางหรือกระทรวงการคลังกำหนดเมื่อได้รับคำขอเคลื่อนย้ายเรือตามวรรคหนึ่งแล้วให้ผู้อำนวยการพิจารณาภายในยี่สิบสี่ชั่วโมงนับแต่ได้รับคำขอว่าจะอนุญาตให้เคลื่อนย้ายเรือได้หรือไม่หากเห็นว่าสมควรให้ผู้อำนวยการมีคำสั่งอนุญาตและกำหนดระยะเวลาในการเคลื่อนย้ายเรือ พร้อมทั้งดำเนินการปลดล็อกเรือและควบคุมตรวจสอบการเคลื่อนย้ายเรือต่อไปเมื่อทำการเคลื่อนย้ายเสร็จสิ้นแล้วให้เจ้าของเรือแจ้งผู้อำนวยการเพื่อกำหนดจุดจอดเรือและทำการล๊อกเรือใหม่โดยให้ผู้อำนวยการทำการบันทึกข้อมูลลงในแบบคำขอเคลื่อนย้ายเรือถ่ายภาพเรือไว้เป็นหลักฐานบันทึกข้อมูลเรือเข้าในระบบรายงานผลการควบคุมเรือของกรมเจ้าท่าและคืนหลักประกันให้กับเจ้าของเรือกรณีเจ้าของเรือไม่นำเรือมาให้ทำการล็อกภายในระยะเวลาที่กำหนดให้ทำการริบหลักประกันนั้นเสีย และให้ทำการเพิกถอนและเรียกคืนใบรับแจ้งการงดใช้เรือจากเจ้าของเรือพร้อมทั้งดำเนินการตามที่กฎหมายกำหนดแก่ผู้ฝ่าฝืนโดยเคร่งครัดต่อไป(๒)กรณีมีเหตุฉุกเฉินที่อาจเป็นอันตรายต่อเรือ อาทิเช่น เกิดมรสุม สภาพอากาศแปรปรวน คลื่นลมแรงหรือเหตุจำเป็นอื่นใดอันมิอาจหลีกเลี่ยงได้ให้เจ้าของเรือปลดล๊อกเรือและเคลื่อนย้ายเรือ และแจ้งให้นายทะเบียนทราบเป็นลายลักษณ์อักษรตามแบบคำขอเคลื่อนย้ายเรือท้ายระเบียบนี้พร้อมกับแนบใบรับแจ้งการงดใช้เรือมาด้วยทันทีที่สามารถกระทำได้แต่ไม่เกินสิบสองชั่วโมงนับแต่เวลาที่มีการเคลื่อนย้ายเรือเมื่อได้รับแจ้งตามวรรคก่อนให้นายทะเบียนรายงานผู้อำนวยการเพื่อดำเนินการตรวจสอบเรือกำหนดจุดจอดเรือและล๊อกเรือใหม่ภายในสิบสองชั่วโมงนับแต่เวลาที่ได้รับแจ้งจากเจ้าของเรือพร้อมทั้งถ่ายภาพเรือและสถานที่จอดไว้เป็นหลักฐานแล้วบันทึกข้อมูลเรือเข้าในระบบรายงานผลการควบคุมเรือของกรมเจ้าท่าเมื่อกำหนดจุดจอดเรือและล๊อกเรือใหม่แล้วให้ผู้อำนวยการแจ้งนายทะเบียนเพื่อบันทึกไว้ในระบบทะเบียนเรือและหมายเหตุไว้ในใบรับแจ้งการงดใช้เรือก่อนส่งใบรับแจ้งการงดใช้เรือคืนให้เจ้าของเรือเก็บไว้เป็นหลักฐาน(๓)กรณีเจ้าของประสงค์จะยกเลิกการของดใช้เรือให้เจ้าของเรือส่งคืนใบรับแจ้งการงดใช้เรือแก่นายทะเบียนและให้นายทะเบียนดำเนินการเพิกถอนการงดใช้เรือ หมายเหตุการยกเลิกหรือเพิกถอนการงดใช้เรือในสมุดหลักฐานการงดใช้เรือและบันทึกในฐานข้อมูลระบบทะเบียนเรือ ในการนี้ ให้นายทะเบียนตรวจสอบว่ามีกรณีต้องดำเนินการตามกฎหมายกับเรือและเจ้าของเรือหรือไม่อย่างไรหากมีให้ดำเนินการตามที่กฎหมายกำหนดโดยเคร่งครัด ก่อนรายงานให้ผู้อำนวยการทราบเพื่อทำการปลดล๊อกเรือและแจ้งให้เจ้าของเรือมานำเรือและรับใบอนุญาตใช้เรือกลับไปและบันทึกในระบบรายงานผลการควบคุมเรือของกรมเจ้าท่า(๔)กรณีที่เจ้าของเรือและเรือสิ้นภาระผูกพันในการดำเนินการตามกฎหมายและตามประกาศนี้ ให้นายทะเบียนแจ้งให้เจ้าของเรือมานำเรือและรับใบอนุญาตใช้เรือกลับไปหมายเหตุในใบรับแจ้งการงดใช้เรือบันทึกเป็นหลักฐานในสมุดหลักฐานการงดใช้เรือและในฐานข้อมูลระบบทะเบียนเรือพร้อมทั้งรายงานให้ผู้อำนวยการทราบเพื่อทำการปลดล๊อกเรือและบันทึกระบบรายงานผลการควบคุมเรือของกรมเจ้าท่าข้อ๑๑ กรณีพบการเคลื่อนย้ายเรือที่ถูกล็อกออกจากจุดที่จอดเรือโดยไม่ได้รับอนุญาตหรือไม่แจ้งให้ผู้อำนวยการทราบให้ผู้อำนวยการดำเนินการตามกฎหมายกับผู้ฝ่าฝืนอย่างเคร่งครัดและรายงานต่อผู้บังคับบัญชาทราบโดยไม่ชักช้าพร้อมทั้งแจ้งนายทะเบียนเพื่อเพิกถอนใบรับแจ้งการงดใช้เรือ และบันทึกในสมุดหลักฐานการงดใช้เรือและในระบบรายงานผลการควบคุมเรือของกรมเจ้าท่าด้วยข้อ๑๒ กรณีมีการทำลายเครื่องมือหรืออุปกรณ์ล๊อกเรือตามข้อ๖ โดยฝ่าฝืนประกาศฉบับนี้ และมิได้รับอนุญาตจากนายทะเบียนหรือผู้อำนวยการหรือกรณีที่มีการกระทำใด ๆ ที่ฝ่าฝืนประกาศฉบับนี้ให้นายทะเบียนเรือหรือผู้อำนวยการดำเนินการตามกฎหมายกับผู้ที่ฝ่าฝืนโดยเคร่งครัดต่อไปทั้งนี้ตั้งแต่บัดนี้เป็นต้นไปประกาศ ณ วันที่ ๑๙กรกฎาคม พ.ศ. ๒๕๖๐ศรศักดิ์ แสนสมบัติอธิบดีกรมเจ้าท่า[เอกสารแนบท้าย]๑.แบบคำของดใช้เรือสำหรับการประมง (แบบ ก.๕)๒.ใบรับแจ้งการงดใช้เรือสาหรับการประมง๓.แบบคำขอเคลื่อนย้ายเรือ(ดูข้อมูลจากภาพกฎหมาย)ปุณิกา/ภวรรณตรี/จัดทำ๔ กันยายน ๒๕๖๐[๑] ราชกิจจานุเบกษาเล่ม ๑๓๔/ตอนพิเศษ ๒๑๔ ง/หน้า ๒๑/๒๙ สิงหาคม ๒๕๖๐